също така провери докладите относно методите за анализ на фуражните добавки във фуражите, представени от референтната лаборатория, определена с Регламент (ЕО) No 1831/2003.
 (14)
 При оценките на DL-ябълчна киселина, лимонена киселина, получена от Aspergillus niger DSM 25794 или CGMCC 4513/CGMCC 5751 или CICC 40347/CGMCC 5343, сорбинова киселина и калиев сорбат, оцетна киселина, натриев диацетат и калциев ацетат, пропионова киселина, натриев пропионат, калциев пропионат и амониев пропионат, мравчена киселина, натриев формат, калциев формат и амониев формат, и млечна киселина, получена от Bacillus coagulans (LMG S-26145 или DSM 23965), Bacillus smithii (LMG S-27890) или Bacillus subtilis (LMG S-27889), и калциев лактат беше установено, че предвидените в член 5 от Регламент (ЕО) No 1831/2003 условия за издаване на разрешение са изпълнени. Поради това употребата на DL-ябълчна киселина, лимонена киселина, сорбинова киселина и калиев сорбат, оцетна киселина, натриев диацетат и калциев ацетат, пропионова киселина, натриев пропионат, калциев пропионат и амониев пропионат, мравчена киселина, натриев формат, калциев формат и амониев формат, както и млечна киселина и калциев лактат като фуражни добавки за всички животински видове следва да бъде разрешена.
 (15)
 Тъй като няма съображения във връзка с безопасността, които да налагат незабавното прилагане на измененията в условията за разрешаване на DL-ябълчна киселина, лимонена киселина, сорбинова киселина и калиев сорбат, оцетна киселина, натриев диацетат и калциев ацетат, пропионова киселина, натриев пропионат, калциев пропионат и амониев пропионат, мравчена киселина, натриев формат, калциев формат и амониев формат, както и млечна киселина и калциев лактат, е целесъобразно да се предвиди преходен период, за да се даде възможност на заинтересованите страни да предприемат необходимото, за да спазят новите изисквания, произтичащи от разрешението.
 (16)
 Фактът, че лимонената киселина, сорбиновата киселина и калиевият сорбат, оцетната киселина, пропионовата киселина, натриевият пропионат, амониевият пропионат, мравчената киселина, амониевият формат, натриевият формат, калциевият формат и млечната киселина не са разрешени за употреба като консерванти във вода за пиене, а също и лимонената киселина като регулатор на киселинността, не изключва употребата им в комбинирани фуражи, които се приемат с вода.
 (17)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Разрешение
 Разрешава се употребата на посочените в приложението добавки, които принадлежат към категорията „технологични добавки“ и към функционалната група „консерванти“ или „регулатори на киселинността“, като добавки при храненето на животните, при спазване на условията, определени в същото приложение.
 Член 2
 Преходни мерки
 1. Посочените в приложението добавки и съдържащите ги премикси, които са произведени и етикетирани преди 3 октомври 2022 г. в съответствие с правилата, приложими преди 3 април 2022 г., може да продължат да се пускат на пазара и да се употребяват до изчерпване на съществуващите запаси.
 2. Комбинираните фуражи и фуражните суровини, които съдържат посочените в приложението добавки и са произведени и етикетирани преди 3 април 2023 г. в съответствие с правилата, приложими преди 3 април 2022 г., може да продължат да се пускат на пазара и да се употребяват до изчерпване на съществуващите запаси, ако са предназначени за животни, които се отглеждат за производство на храни.
 3. Комбинираните фуражи